МЕТАДЫЧНАЯ РАСПРАЦОЎКА МЕРАПРЫЕМСТВА ПА

ФАРМІРАВАННІ Ў ВУЧНЯЎ ПАВАГІ ДА

ДЗЯРЖАЎНЫХ СІМВАЛАЎ РЭСПУБЛІКІ БЕЛАРУСЬ

ПРАЗ РАБОТУ

З КУТКОМ ДЗЯРЖАЎНАЙ СІМВОЛІКІ

**КВЭСТ «СІМВОЛІКА МАЁЙ КРАІНЫ»**

Аўтары:

**Шулерман Галіна Міхайлаўна**,

настаўнік гісторыі дзяржаўнай

установы адукацыі

«Сярэдняя школа № 17 г.Магілёва»;

**Банкоўская Таццяна Міхайлаўна**,

настаўнік беларускай мовы і

літаратуры дзяржаўнай

установы адукацыі

«Сярэдняя школа № 17 г.Магілёва»;

г. Магілёў, 2023

АНАТАЦЫЯ

Заўсёды любоў да радзімы ў нашай дзяржаве была рысай нацыянальнага характару. Але ў апошні час можна заўважыць, як страчваецца традыцыйнасць патрыятычнай свядомасці. Таму зараз вельмі актуальным з’яўляецца рашэнне праблем грамадска-патрыятычнага выхавання школьнікаў.

У адпаведнасці з Кодэксам Рэспублікі Беларусь аб адукацыі адным з асноўных накірункаў выхавання вучняў з’яўляецца “ідэалагічнае выхаванне, накіраванае на фарміраванне ў вучняў ведання асноў ідэалогіі беларускай дзяржавы”. Выхоўваць грамадзяніна – значыць падрыхтаваць чалавека да ўдзелу ў вырашэнні цякучых і перспектыўных задач нашай дзяржавы, да выканання функцый гаспадара і працаўніка, абаронцы Радзімы і сем’яніна.

І, вядома, грамадзянін краіны павінен ведаць яе дзяжаўныя сімвалы. Да дзяржаўных сімвалаў любой краіны адносяцца дзяржаўны герб, дзяржаўны сцяг, дзяржаўны гімн. Ёсць яны і ў Беларусі. Яны патрэбны як вобраз краіны, яны выражаюць патрыятызм яе грамадзян. Вось чаму адносіны да сімвалаў – гэта і адносіны да сваёй Айчыны, да сваёй Радзімы. Каб выхаваць паважлівыя адносіны да сімвалаў сваёй дзяржавы, неабходна іх добра ведаць і ўмець адрозніваць сярод іншых сімвалаў. Таму вывучэнне дзяржаўнай сімволікі з’яўляецца вельмі актуальнай тэмай ў любым грамадстве. На падставе гэтага і было распрацавана мерапрыемства па гэтай тэме.

**Квэст «Сімволіка маёй краіны»**

**Мэта:** актуалізацыя ведаў вучняў пра Беларусь, пра сімволіку нашай краіны;

фарміраванне грамадскасці і пачуцця патрыятызму ў школьнікаў.

**Задачы**:

* пашырыць уяўленні вучняў аб паняццях “сцяг”, “герб”, “гімн”;
* развіваць камунікатыўныя ўменні і навыкі;
* прывіць патрэбнасць у выкарыстанні дзяржаўнай сімволікі пры правядзенні розных мерапрыемстваў;
* развіваць пазнавальную актыўнасць;
* выхоўваць павагу да дзяржаўнай сімволікі, павагу да сваёй краіны.

**Абсталяванне:** сімволіка краіны, карткі з заданнямі, пазлы, эпіграф, стэнд з дзяржаўнай сімволікай, алоўкі, аўдыёзапіс гімна.

Эпіграф:

Ганарыцца дзяржаўнымі сімваламі,

ведаць і паважаць іх абавязаны кожны

грамадзянін, калі ён лічыць сябе

патрыётам сваёй краіны.

*(Правілы: клас падзяляецца на каманды (4-6 чалавек). Квэст складаецца з шасці тураў. За кожны тур выдаецца адзін пазл. З пазлаў у канцы неабходна скласці карцінку).*

**Ход гульні:**

***Вядучы 1:***

* Усім добры дзень! Паслухайце, калі ласка, гісторыю. “Нарадзілася ў маці тры сыны. Кажа яна першаму: ”Цябе, сынок, буду прасіць, каб насіў маю карону. Я спляла яе з жытняга калосся, канюшыны, ільну, якімі квітнее наша зямля”. А затым дае сыну чырвоную зорачку. “Беражы яе, - гаворыць маці, - і глядзі, каб ніколі-ніколі не патухла гэта зорка, бо з ёю ў сэрцы змагаўся наш народ за вольнае жыццё, за сонечнае неба”.

“Ты, сынок,- кажа маці другому, - насі адзенне, па якім усе будуць пазнаваць нашу багатую і мужную зямлю”. І апранула сына ў чырвона-зялёна-белую вопратку.

“А ты, сынку, птах мой галасісты, будзеш спяваць маю самую любімую, дарагую песню”,- папрасіла маці трэцяга сына і падарыла яму ноты і словы песні.

Задумалася маці: а якія ж імёны даць сваім сынам? А потым яшчэ раз звярнулася да сваіх дзяцей:”Ты, сынок першы, будзеш вядомы ў нашай Дзяржаве пад іменем Герб; ты, сынок другі, будзеш называцца Сцягам, а ты, сынок трэці,- Гімнам”. Так і жывуць у маці тры сыны: Герб, Сцяг, Гімн.”

***Вядучы 2:***

* Звярніце, калі ласка, увагу на стэнд з сімволікай нашай краіны. Наш квэст, як вы ўжо здагадаліся, прысвечаны нашай Радзіме і яе сімвалам. Ён пакажа, наколькі добра мы ведаем свой край, яго сімволіку, яго мінулае. Квэст складаецца з некалькіх тураў. За кожны тур каманды будуць атрымліваць пазлы, з якіх у канцы змогуць скласці карцінку. А што з гэтага атрымаецца, мы паглядзім па завяршэнні нашага мерапрыемства.*(ДАДАТАК 1)*



**1 Тур. Гімн**


**Вядучы 1:**

* Ітак, назавіце, калі ласка**,** асноўныя дзяржаўныя сімвалы нашай краіны?

*Адказ: гімн, герб, сцяг.*

* Зараз першае заданне. Вы бачыце перад сабой “воблака слоў”. Пры дапамозе яго вы павінны расставіць у правільным парадку словы, каб у вас атрымаліся вершаваныя радкі. *(каманды павінны скласці з “воблака слоў ” радкі з гімна нашай краіны, потым зачытваюць іх)*



**Вядучы 1:**

* Ці здагадаліся вы, што за вершаваныя радкі?

*Адказ:Гімн РБ*

Мы, беларусы – мірныя людзі,  
Сэрцам адданыя роднай зямлі,  
Шчыра сябруем, сілы гартуем  
Мы ў працавітай, вольнай сям’і.  
  
Слаўся, зямлі нашай светлае імя,  
Слаўся, народаў братэрскі саюз!  
Наша любімая маці-Радзіма,  
Вечна жыві і квітней, Беларусь!  
  
Разам з братамі мужна вякамі  
Мы баранілі родны парог,  
У бітвах за волю, бітвах за долю  
Свой здабывалі сцяг перамог!  
  
Дружба народаў – сіла народаў –  
Наш запаветны, сонечны шлях.  
Горда ж узвіся ў ясныя высі,  
Сцяг пераможны – радасці сцяг!

* Назавіце аўтараў нашага гімна?

*Адказ:Музыка напісана* [*Нестарам Сокалоўскім*](https://ru.wikipedia.org/wiki/%D0%A1%D0%BE%D0%BA%D0%BE%D0%BB%D0%BE%D0%B2%D1%81%D0%BA%D0%B8%D0%B9,_%D0%9D%D0%B5%D1%81%D1%82%D0%BE%D1%80_%D0%A4%D1%91%D0%B4%D0%BE%D1%80%D0%BE%D0%B2%D0%B8%D1%87)*. Аўтарамі тэксту з’яўляюцца* [*Міхась Клімковіч*](https://ru.wikipedia.org/wiki/%D0%9A%D0%BB%D0%B8%D0%BC%D0%BA%D0%BE%D0%B2%D0%B8%D1%87,_%D0%9C%D0%B8%D1%85%D0%B0%D1%81%D1%8C_%D0%9D%D0%B8%D0%BA%D0%BE%D0%BB%D0%B0%D0%B5%D0%B2%D0%B8%D1%87) *і Уладзімір Карызна.*

* Пакажыце, калі ласка, дзе на стэндзе знаходзіцца гэты дзяржаўны сімвал.
* Ці ведаеце вы, як трэба сябе паводзіць, калі гучыць гімн краіны?
* *(Адказы вучняў)*
* Давайце ўсе разазам праспяваем наш гімн.

**2 Тур. Лозунг**

**Вядучы 2:**

* Самы першы грамадзянска-патрыятычны марафон у Рэспублiцы Беларусь прайшоў у 2015 годзе і быў прысвечаны 70-годдзю Вялікай Перамогі. За гэтыя гады ён набыў статус рэспубліканскага і сфарміраваў сваю гісторыю і традыцыі. Нязменнай застаецца яго патрыятычная накіраванасць. Адгадайце пры дапамозе шыфроўкі лозунг гэтага марафона.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **18** | **1** | **9** | **1** | **14** |  | **9** | **1** |  |  |  | **14** | **16** | **25** | **15** | **21** | **31** |  | **10** |
|  |  |  |  |  |  |  |  |  |  |  |  |  |  |  |  |  |  |  |
| **12** | **3** | **10** | **20** | **15** | **6** | **31** | **26** | **21** | **31** |  | **2** | **6** | **13** | **1** | **18** | **21** | **19** | **29** |
|  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **а** | **б** | **в** | **г** | **д** | **е** | **ё** | **ж** | **з** | **i** | **й** |
| **1** | **2** | **3** | **4** | **5** | **6** | **7** | **8** | **9** | **10** | **11** |
| **к** | **л** | **м** | **н** | **о** | **п** | **р** | **с** | **т** | **у** | **ў** |
| **12** | **13** | **14** | **15** | **16** | **17** | **18** | **19** | **20** | **21** | **22** |
| **ф** | **х** | **ц** | **ч** | **ш** | **ы** | **ь** | **э** | **ю** | **я** |  |
| **23** | **24** | **25** | **26** | **27** | **28** | **29** | **30** | **31** | **32** |  |

*Адказ: Разам за моцную і квітнеючую Беларусь!*

**Вядучы 2:**

* Пакажыце , калі ласка, што ў вас атрымалася. *(Вядучы прапаноўвае сказаць гэты лозунг разам)*

**3 Тур. Герб**

**Вядучы 2:**

* Наступнае заданне прысвечана гербу нашай краіны. Перад вамі QR- код. Зайдзіце, калі ласка праз гэты QR- код і зрабіце заданне. Вам неабходна правільна суаднесці элементы герба і флага і іх абазначэнні.



* Якія яшчэ сімвалы мы можам убачыць на нашым стэндзе, акрамя дзяржаўных?

*Адказ: ДАДАТАК 2*

**4 Тур.** Помнікі РБ

**Вядучы 1**

* Не толькі дзяржаўная сімволіка важана для кожнага грамадзяніна нашай краіны, увасабляюць родную зямлю і яе сімвалы. Адным з такіх сімвалаў з’яўляюцца помнікі, якія маюць для чалавека і ўсяго народа важнае значэнне. Наступны тур прысвечаны гэтым сімвалам.
* Адгадайце па карцінках назвы помнікаў і месца іх знаходжання?
* Што іх аб’ядноўвае?

|  |  |
| --- | --- |
| **Брестская крепость: вековая история мужества | Читать статьи по истории РФ  для школьников и студентов** |  |
| **1** | **2** |
|  |  |
| **3** | **4** |

*Адказы:*

*1. Брэсцкая крэпасць-герой, Брэст*

*2. Мемарыяльны комплекс “Хатынь”*

*3. Мемарыяльны комплекс “Курган Славы”, Мінская вобласць*

*4. Мемарыяльны комплекс “Буйніцкае поле”, Магілёў*

*Яны прысчвечаны ахвярам і героям Вялікай Айчыннай вайны*

**5 Тур . Героі .**

**Вядучы 2:**

* Кожны чалавек, які жыве на нашай планеце, адчувае пачуццё гонару за сваю Радзіму, за свой народ і краіну, сваю зямлю і яе мінулае, за тых, хто аддаў сваё жыццё за наша сённяшняе мірнае існаванне.
* На тэрыторыі нашай школы ёсць алея Славы з партрэтамі герояў Вялікай Айчыннай вайны і Афганскай вайны, прозвішчамі якіх названы вуліцы нашай мікразоны. Перад вамі апісанні подзвігаў гэтых герояў і карта мікразоны. Вы павінны адгадаць героя і абазначыць лічбай на карце вуліцу, якая носіць яго імя.

*Карта мікразоны (ДАДАТАК 3)*

1)*У Вялікую Айчынную вайну камандзір эскадрыллі 207-га бамбардзіровачнага авіяцыйнага палку, капітан…* *26.06.1941 г. выконваў баявы вылет на бамбардзіроўку ворага. Недалёка ад гарадскога пасёлка Радашковічы Маладзечанскага раёна Мінскай вобласці яго бамбардзіроўшчык быў падбіты і загарэўся. Ён і члены яго экіпажа накіравалі машыну на фашысцкія танкі, аўтамашыны, бензацыстэрны і цаной свайго жыцця нанеслі вялікія страты ворагу. На гэтым месцы, на трасе Мінск-Вільнюс, усталяваны помнік-мемарыял. Узнагароджаны ордэнам Ленпна. У гады* *Вялікай Айчыннай вайны яго подзвіг паўтарылі больш за сто савецкіх лётчыкаў.*

**2)** *Адзін з арганізатараў падпольнай камсамольскай арганізацыі “Маладая гвардыя” ў гады Вялікай Айчыннай вайны, герой Савецкага Саюза (13.09.1943). Пасля акупацыі Краснадона нямецка-фашысцкімі захопнікамі (чэрвень 1942) пад кіраўніцтвам партыйнага падполля ўдзельнічаў у стварэнні камсамольскай падпольнай арганізацыі, быў камісарам і членам штаба “Маладой гвардыі” (падпольны псеўданім “Кошук”). Арганізатар і кіраўнік шматлікіх баявых аперацый. Вёў работу сярод насельніцтва, знаёміў працоўных з падзеямі на франтах і ў тыле, выпускаў лістоўкі, рыхтаваў узброенныя выступленні супраць акупантаў. У студзені 1943 года арганізацыя была раскрыта фашыстамі; імкнуўся перайсці за лінію фронта, але быў схоплены гітлераўцамі. Пасля пытак расстраляны недалёка ад горада Равенькі, пахаваны ў Ровеньскай брацкай магіле на цэнтральнай плошчы.*

3) *Герой савецкага Саюза (26.10.1944). Нарадзіўся 13.10.1913г. у Беларусі ў вёсцы Дусаеўшчына Капыльскага раёна Мінскай вобласці ў сялянскай сям’і. Працаваў у саўхозе. З 1935 г. у Чырвонай Арміі. У Вялікую Айчынную вайну з 1941 г. ваяваў на Паўночна-Заходнім і 2-м Беларускім франтах. Маёр. Асабліва вызначыўся ў ходзе стратэгічнай Беларускай аперацыі 1944 года пад кодавай назвай “Багратыён”. 30 чэрвеня 1944 года ўдзельнічаў у абароне пераправы праз рэчку Бярэзіна. У крытычны момант замяніў камандзіра кулямётнай роты і асабіста кулямётным агнём знішчыў каля двухсот гітлераўцаў. Загінуў смерцю храбрых у гэтым баю. Пахаваны ў брацкай магіле ў вёсцы Нясета Клічаўскага раёна Магілёўскай вобласці, пазней быў перазахаваны ў Магілёве ў брацкай магіле.*

4) *Нарадзіўся 11 красавіка 1968 года ў Магілёве ў сям’і рабочага. У 1985 годзе скончыў 10 класаў Магілёўскай сярэдняй школы № 28, у 1968г. –СПТВ № 1. Працаваў трактарыстам у саўхозе “Дняпроўскі” Магілёўскай вобласці. Жаніўся, нарадзілася дачка. Нягледзячы на магчымасць адмовіцца ад службы ў арміі, сам згадзіўся ляцець у Афганістан. У Савецкай Арміі з кастрычніка 1986 года. У складзе 40-й арміі ў Афганістане з красавіка 1987 года. Удзельнічаў у шасці баявых аперацыях. Асабліва вызначыўся 7 і 8 студзеня 1988 года ў баях за вышыню 3234 з моцным праціўнікам, сілы якога перавышалі ў некалькі разоў.Доўгі час ён адбіваў шматлікія атакі ворага. Калі ў яго закончыўся боекамплект, ён дабраўся да суседнага ўкрыцця за новымі боепрыпасамі, але быў забіты. Апошнія словы: “Боепрыпасы ўсё…”. Калі з мёртвага героя знялі бронежылет, то не паверылі, як ён заставаўся жывым такі доўгі час. Мяркуючы па яго раненнях ён павінны быў загінуць ужо некалькі гадзін назад. Пласціны бронежылета ўціснуты былі ў яго цела ад выбуховых хваль. Пасля смерці прысвоена званне Героя Савецкага Саюза.*

*Адказ: ДАДАТАК 4*

**6 Тур**

**Вядучы 1:**

* Арнамент – гэта своеасаблівая кніга народнай мудрасці. Беларускі народны арнамент вельмі разнастайны, каларытны, і вядомы далёка за межамі нашай краіны. Гэта таксама адзін з сімвалаў Беларусі , яго гісторыя. Прапануем вам наступнае заданне:
* Намалюйце элементы нацыянальнага арнаменту па схеме. *(ДАДАТАК5).* Адкажыце на пытанне: які з трох дзяржаўных сімвалаў нашай краіны мае элемент беларускага арнаменту?

**Вядучы 2**

Наш квэст закончыўся. Давайце паглядзім, якая карцінка ў вас атрымалася з пазлаў, якія вам выдавалі пасля кожнага тура. *(Каманды складваюць карцінку з пазлаў і паказваюць, што атрымалася).*

* Чаму наш пазл складаецца з шасці элементаў?

*(Адказ: шэсць абласцей)*

* Які малюнак указвае на Магілёўскую вобласць? *(Такое пытанне можна задаць пра кожную вобласць, пра кожны сімвал)*
* Звярніце ўвагу зноў на наш стэнд з сімволікай і скажыце, калі ласка, якія яшчэ помнікі Магілёва, акрамя Ратушы, маглі б быць на малюнку?
* Вы ўсе малайцы, вы сапраўдныя патрыёты нашай краіны! Але зараз я прапаную вам напісаць некалькі пажаданняў нашай Беларусі. Мы не будзем іх сёння зачытваць, а прачытаем іх, калі вы будзеце ў 11-м класе. Зробім так званую капсулу часу. І праз некалькі гадоў на ўроку грамадазнаўства паглядзім, ці збыліся вашы пажаданні. Усім дзякуй!

*(Вучні пішуць на паперках пажаданні сваёй краіне і кладуць іх у капсулу часу)*

ДАДАТАК 1







ДАДАТАК 2

|  |  |
| --- | --- |
| **Зялёны колер** | *Гэта колер дабрыні, росту, развіцця, дабрабыту і міру. Колер прыроды*. |
| **Белы колер** | *Гэта колер свабоды.* |
| **Чырвоны колер** | *Са старажытных часоў служыць знакам Сонца, сімвалізуе братэрства, барацьбу за свабоду.* |
| **Вянок з калосся, якое пераплятаецца з кветкамі канюшыны і ільну** | *Гэта сімвал памяці і непарыўнай сувязі сучаснікаў і продкаў.* |
| **Малюнак зямлі і ўсходзячага сонца** | *Гэта два пласты сімвалаў жыцця:Зямля – аснова ўсяго жывога, Сонца – крыніца жыцця.* |
| **Зямны шар** | *Гэта знак таго, што Беларусь, з’яўляючыся часткай цывідізацыі, успрымае ўсе народы Зямлі як раўнапраўных сяброў і партнёраў, гатова з імі сябраваць і гандляваць.* |
| **Зямля ў промнях сонца** | *Гэта вера ў вечнасць жыцця. Адзінства Зямлі і Сонца – галоўны знак жыцця.* |
| **Чырвоная зорка** | *Гэта пяціканцовая зорка – сімвал чалавека і чалавецтва, знак мужнасці і высокіх намераў.* |
| **Пяць промняў** | *Сімвалізуюць сувязь, сяброўства людзей усіх пяці кантынентаў Зямлі.* |

ДАДАТАК 3



ДАДАТАК 4



3

2

4

1

ДАДАТАК 5

